ZAPISNIK
9. sjednice Vijeća Mjesnog odbora Dankovec
održane dana 25. veljače 2022. u prostorijama objekta mjesne samouprave
Dankovec, Slanovečka 19, s početkom u 18,00 h

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst zapisnika 8. sjednice Vijeća Mjesnog odbora Dankovec, održane 18.siječnja 2022.godine.
Na prijedlog predsjednika, Vijeće jednoglasno prihvaća dopunu dnevnog reda i utvrđuje

DNEVNI RED

1. Korištenje prostora objekta Područne škole Dankovec, Slanovečka 19 – davanje mišljenja;
2. Prijedlog za sanaciju prometnog znaka na Čučerskoj cesti – donošenje zaključka;
3. Zahtjev za dovoz pitke vode cisternom – Irina Tkalčević – donošenje zaključka;
4. Prijedlog rješavanja problematike voznog reda autobusne linije 239 na području Mjesnog odbora Dankovec – donošenje zaključka;
5. Sanacija šahtova duž Čučerske ceste – donošenje zaključka;
6. Rekonstrukcija Čučerske ceste u punom profilu na području Mjesnog odbora Dankovec – donošenje zaključka;
7. Pitanja, prijedlozi i obavijesti

Ad 1.  Korištenje prostora objekta Područne škole Dankovec, Slanovečka 19
           Nakon provedene rasprave, Vijeće jednoglasno donosi 
ZAKLJUČAK
1. Razmotren je dopis Gradskog ureda za upravljanje imovinom i stanovanje, temeljem      zahtjeva Osnovne škole Čučerje, u vezi korištenja objekta Područne škole Dankovec, na adresi u Zagrebu, Slanovečka cesta 19, u kojem mjesna samouprava koristi cca 81 m2 za potrebe rada Mjesnog odbora Dankovec.

2. Vijeće je suglasno da se prostorije koje sukladno Zaključku o prostorima mjesne samouprave koristi Mjesni odbor Dankovec, ustupe na privremeno korištenje Područnoj školi Dankovec, i to radnim danom od ponedjeljka do petka u vremenu od   07,00 do 14,00 sati. Nakon tog vremena, te vikendom, navedene prostorije koristiti će se za  potrebe Mjesnog odbora Dankovec.

3. Daljnje odluke vezano za održavanje navedenih prostorija, koje uključuju i podmirenje budućih režijskih troškova, Vijeće predlaže da ugovorom reguliraju Gradski ured za mjesnu samoupravu i Gradski ured za obrazovanje.

Ad 2.  Prijedlog za sanaciju prometnog znaka na Čučerskoj cesti
           Nakon provedene rasprave, Vijeće jednoglasno donosi 
ZAKLJUČAK
1. Predlaže se ponovno postavljanje postojećeg prometnog znaka „ograničenje brzine i uzdignuta ploha“ na lokaciji  Čučerska cesta kod kbr.115.
2. Gore navedeno predlaže se radi bolje preglednosti, budući je znak trenutno postavljen prenisko i teško je uočljiv. 
           
Ad 3.  Zahtjev za dovoz pitke vode cisternom – Irina Tkalčević
            Nakon izlaganja predsjednika i upoznavanja sa navedenim problemom
            Vijeće jednoglasno donosi 
ZAKLJUČAK
1. Razmotren je zahtjev gđe. Irine Tkalčević vezano za dovoz 8 m3 pitke vode cisternom. 
2. Nakon obavljenog terenskog izvida na lokaciji Hađuri 53, Vijeće daje pozitivno mišljenje na navedeni zahtjev. 
Ad 4.  Prijedlog rješavanja problematike voznog reda autobusne linije 239 na području Mjesnog odbora Dankovec 
           Vijeće jednoglasno donosi
ZAKLJUČAK
I/ Predlaže se uspostava trase autobusne linije 239 Čučerje – Dankovec – Markuševečka Trnava KOMBI vozilom:
1. ruta:  Jalševečka cesta 1 – Prešci – Sv.Barbare – Čučerska cesta – Trstenik –   Šuškovići - Slanovečka cesta – Pršaki – Ivanovićeva – Jalševečka cesta 1

2. ruta:  Jalševečka cesta 1 – Ivanovićeva – Pršaki – Slanovečka cesta – Šuškovići –  Trstenik – Čučerska cesta – Sv.Barbare – Prešci – Jalševečka cesta 1

	II/ Sukladno gore navedeno, predlaže se održavanje komisijskog očevida na području Mjesnog odbora Dankovec uz prisustvo djelatnika ZET –a, Gradskog ureda za obnovu, izgradnju, prostorno uređenje, graditeljstvo, komunalne poslove i promet, te MUP – a.

Ad 5.  Sanacija šahtova na području Mjesnog odbora Dankovec na lokaciji Čučerska cesta 
           Nakon rasprave Vijeće jednoglasno donosi
ZAKLJUČAK
1. Predlaže se sanacija šahtova i područja oko šahtova duž Čučerske ceste i to na slijedećim lokacijama: 
Čučerska cesta kod kbr. 71, kbr. 97, kbr.101, kbr.103, kbr.140, kbr.148, kbr.151, kbr.155, kbr.167, kbr.179, kbr.191, kbr.200, kbr.240 a, kbr.254 i kbr.262.
2. Gore navedeno predlaže se radi oštećenja na navedenima.

Ad. 6 Rekonstrukcija Čučerske ceste u punom profilu na području Mjesnog odbora Dankovec
          Nakon rasprave, Vijeće jednoglasno donosi
ZAKLJUČAK
Rekonstrukcija Čučerske ceste u punom profilu biti će razmatrana tijekom donošenja prijedloga za Program građenja komunalne infrastrukture na području Grada Zagreba u 2023.
            
Ad 7.   Pitanja, prijedlozi i obavijesti
            Po ovoj točki nije bilo nikakvih pitanja, prijedloga i obavijesti.     
Završeno u 20:30 sati.
KLASA:024-08/22-003/458
URBROJ: 251-13-11-5-22-2
U Zagrebu, 25. veljače 2022.godine

Zapisnik sastavio: Dražen Zrinski                                            Predsjednik Vijeća MO Dankovec   

